Maak God se wraak ons wraakgierig? - www.bybelkennis.co.za
The Word of God is clear; it is not that we have accepted God; rather, He has accepted us into His family. —Burk Parsons
Teenstanders teen die Christelike geloof verwys dikwels na die geweld en bloed in die Ou Testament. Mag al u vyande so omkom, Here, maar mag dié wat U liefhet wees soos die son wat in sy volle krag skyn. Dit kom uit Debora se oorwinningslied in Rigters 5. Moderne lesers voel dat God se wraak iets ontoepaslik is. Daar is veral twee besware hierteen:
Ons sien nie altyd dat geregtigheid gedoen word nie.
Ons verlang dat God alles wat verkeerd is, moet regstel, maar daar is baie stories wat nie 'n gelukkige einde het nie. Die korruptes loop rond terwyl die onskuldiges swaarkry. Solank as wat hierdie lewe ons enigste maatstaf is, sal geregtigheid 'n onopgeloste probleem bly. Ja, die skuldiges bly dikwels ongestraf. Hierdie lewe is egter nie al wat daar is nie. Die Romeine en Jode het geglo dat dit die einde van die storie was toe hulle Jesus gekruisig het … dit was nie. Die einde van die storie kom nog. God is nog nie klaar met ons storie nie.
Om te glo in 'n wraakgierige God sal ons wraakgierig maak
Geweld lei tot geweld. Maar as ons weet wat God beplan, sal ons weet dat sy wraak presies die teenoorgestelde gaan bereik. Moenie self wraak neem nie, geliefdes, maar laat dit oor aan die oordeel van God (Romeine 12:19). God sal geregtigheid herstel. Ek kan van wraak vergeet.
Ons het genade en barmhartigheid aan die kruis ontvang; ons kan genade en barmhartigheid aan ander betoon.